অবশ্য নীলকমল বিদ্যালয়ের প্রধান শিক্ষক এই ঘটনা সম্পর্কে একটি চাঞ্চল্যমূলক তথ্য প্রদান করেছেন। তিনি বলেছেন গত ত্রিশ বছর ধরেই এই রীতিটি চলমান। তিনি নিজে এবং তার আগে থানা প্রধান কর্মকর্তাও এই কাজে নিয়োজিত হয়েছিলেন স্বেচ্ছায়। এখানে কোমলমতি শিশুদের বঞ্চিত করা হয়েছে- তিনি তা মনে করেন না। তিনি বলেছেন- এই ঘটনার মূল নায়ক, তিনি একজন নিষ্পাপ জনদরদি! তিনি মূলত এই কাজে নিয়োজিত হতে একদমই আগ্রহী ছিলেন না- কিন্তু পরবর্তীতে জনতার শত অনুরোধ রাখতে গিয়ে, নিতান্ত নিরুপায় হয়েই এই কাজে নিয়োজিত হতে বাধ্য হয়েছেন বেচারা!